Jussi Talasniemi

Erkki Eljas Juhani (Jussi) Talasniemi (s. 30. syyskuuta 1937 Nilsiä) on suomalainen pappi, kirkkoherra ja kirjailija.

Perhe ja koulutie 
Talasniemi syntyi rovasti Erkki Talasniemen ja kansakoulunopettaja Saimi Talasniemen s. Miettinen perheeseen.

Talasniemi pääsi ylioppilaaksi 1956 Mikkelin lyseosta.

Teologiaa Helsingin yliopistossa 
Talasniemen opiskelu toi hänelle kolme tutkintoa. Hän suoritti ylemmän teologian kandidaatin tutkinnon 1961, teologian lisensiaatin tutkinnon 1972 ja väitteli teologian tohtoriksi 1975 teoksella Sielun pelastus, Christian Scriverin teologia.

Oma perhe 
Talasniemi avioitui 1960 Marja-Liisa Marttilan kanssa. Puoliso, Marja-Liisa Talasniemi, on suorittanut peruskoulunopettajan tutkinnon. 

Perheeseen syntyivät Juho 1961 ja Johanna 1964.

Papiksi ja pastoraalitutkinto 
Talasniemi vihittiin papiksi 1961 Mikkelissä ja suoritti pastoraalitutkinnon 1966.

Työura

Uskonnonopettajana ja sotilaspastorina 
Talasniemi toimi Tuusulan yhteiskoulun uskonnonopettajana 1960‒62 sekä Helsingin llmatorjuntarykmentin sotilaspastorina 1962.

Apulaispappina 
Talasniemi oli Tuusulan seurakunnan ylimääräisenä apulaisena 1962. Tapiolan seurakunnassa hän toimi papiston apulaisena 1962‒66 ja virallisena apulaisena 1966‒75.

Kirkkoherrana 
Talasniemi toimi Kivenlahden seurakunnan kirkkoherrana 1975‒78 sekä Espoonlahden kirkkoherrana 1979‒2000. Eläkkeelle hän jäi 2000.

Sivutoimia 
Herättäjä-Yhdistyksen Espoon paikallisosaston puheenjohtajana Talasniemi oli 1970 ja Helsingin tuomiokapitulin asessorina 1977‒83. Kirkolliskokousedustajana hän toimi 1978‒96 sekä Espoon seurakuntayhtymän yhteisen kirkkoneuvoston puheenjohtajana 1993‒98.

Ansioita, harrastuksia 
Talasniemi on saanut Suomen Valkoisen Ruusun kunniamerkin SVR J 1. Sotilasarvoltaan hän on vänrikki.

Talasniemi harrastaa teologian opiskelua ja seurustelua.

Teoksia 
 Sielun pelastus: Christian Scriverin teologia - Seelen Seligkeit : die Theologie Christian Scrivers, väitöskirja. Suomalaisen teologisen kirjallisuusseuran julkaisuja 98. Helsinki 1975, 2. painos 1986
Parannus Scriverin mukaan. Helsingin yliopisto 1961
Sielun pelastus : Christian Scriverin ortodoksis-pietistinen ratkaisu kuolleen uskon ongelmaan. Helsingin yliopisto 1972.
 Kedon kukkien tapaan; kuv. Erkki Talvila. Kirjapaja, Helsinki 1978
 Onnellinen vaihtokauppa. Kirjapaja, Helsinki 1984
 Miksi minä?: kokemuksia uskosta, Jumalasta ja kärsimyksestä; kirj. Jussi Talasniemi ja Simo Talvitie; kuvat Simo Talvitien perhealbumi ym. WSOY 1986
 Tervetuloa elämään. Kastekodin kirja; kirj. Raili Heikinheimo, Jussi Talasniemi. Kirjapaja, Helsinki 1994, 3. painos 1997
 Tervetuloa elämään. Kummin kirja; kirj. Raili Heikinheimo, Jussi Talasniemi.  Kirjapaja, Helsinki 1994, 10. painos 2001
 Sinua minä odotan: lohdutuksen sanoja Raamatusta; kirj. Jussi Talasniemi, Kaarina Kaila. Kirjapaja, Helsinki 1995
 Sinua varten: kirkkoonliittyjän kirja. Kirjapaja, Helsinki 1995
 Sana kantaa. Kirjapaja, Helsinki 1998

Toimitustöitä 
 Mietteitä armonjärjestyksestä. Julkaisussa: Vartija 77 (1964), s. 205-211
Christian Scriver: Hartaille sieluille; toim. Jussi Talasniemi. Herättäjä-yhdistys, Lapua 1976
 Jumalattoman vanhurskauttaminen: juhlakirja professori Lauri Haikolan täyttäessä 60 vuotta 9.2.1977 - Iustificatio impii: reverendissimo ac doctissimo domino sexagenario Lauri Robert Haikola, doctori theologiae professori in Universitate Helsingiensi die natali IX Februarii MCMLXXVII; toim. Jussi Talasniemi. Suomalaisen teologisen kirjallisuusseuran julkaisuja 103. Helsinki 1977
 Minä kuolevainen: Helsingin hiippakunnan synodaalikirjoitus vuonna 1981; toim. Jussi Talasniemi ja Antti Rusama. Suomalaisen teologisen kirjallisuusseuran julkaisuja 126. Helsinki 1981
Kirja-arvostelu: Elija Tisbiläinen. Julkaisussa: Teologinen aikakauskirja 88(1983) : 3, s.320-321
Millaista on olla Lutherin oppilaana Raamatun äärellä tänään? Julkaisussa: Perusta 1983 : 2, s. 12-19
Kirja-arvostelu: Laki ja evankeliumi. Julkaisussa: Teologinen aikakauskirja 89(1984) : 2, s.137-139
Kirja-arvostelu: Puhe hyvistä teoista. Julkaisussa: Teologinen aikakauskirja 89(1984) : 6, s.500-501
Evankeliumit kirkossa kuultuina : Raamatun käännös homileettiselta kannalta. Julkaisussa: Teologinen aikakauskirja 95(1990) : 3, s.232-235
 Yksin armosta: Lutheria vuoden jokaiselle viikolle; toimittanut Jussi Talasniemi. Kirjapaja, Helsinki 1996
Kirja-arvostelu: Pieni kirja masentuneelle. Julkaisussa: Teologinen aikakauskirja 107(2002) : 5, s.482-483
 Lauri Haikola ja hänen saunaseuransa; toimittaneet Uolevi Itkonen ja Jussi Talasniemi. Kirjapaja, Helsinki 2003
 Seurakuntaelämän uudistaja; toimittaneet Jussi Talasniemi ja Eero Huovinen. Julkaisussa: Kotimaa 2010: 34, s.27

Äänikasetti 

 Tämän illan kompletorio. Espoonlahden kirkon kamarikuoro (kuoro), Lasse Erkkilä (johtaja), Timo Lonka (baritoni), Jussi Talasniemi (puhe). SLEY-Kirjat 1994

Lähteet 

Suomen evankelis-luterilaisen kirkon papit
Suomalaiset kristilliset kirjailijat
Vuonna 1937 syntyneet
Elävät henkilöt